Predkladacia správa

           Návrh na zrušenie niektorých úloh z uznesení vlády Slovenskej republiky predkladá Ministerstvo vnútra SR na rokovanie vlády SR ako iniciatívny materiál.

Ministerstvo vnútra SR prehodnotilo z vecného hľadiska a z hľadiska aktuálnosti niektoré úlohy z uznesení vlády SR a  úlohy, ktoré sa stali neaktuálne alebo boli v sledovanom období prijaté duplicitne navrhuje na zrušenie.

            Návrh na zrušenie  obsahuje informáciu o čísle,  znení a predkladateľovi uznesenia vlády SR, ako aj o čísle, gestorovi a znení úlohy navrhovanej na zrušenie, termíne plnenia úlohy  a odôvodnení návrhu na jej zrušenie.

	Ministerstvo vnútra SR navrhuje  zrušiť  úlohy z piatich uznesení vlády SR.

Materiál prešiel medzirezortným pripomienkovým konaním. Pripomienky na doplnenie materiálu o ďalšie návrhy na zrušenie úloh z uznesení z dôvodu duplicity alebo neaktuálnosti  uplatnili Ministerstvo financií SR a Ministerstvo obrany SR. Úlohy navrhnuté na zrušenie z dôvodu neaktuálnosti sú výlučne v pôsobnosti ministerstva vnútra. Pripomienky boli akceptované. 

Predkladaný materiál nemá finančný, ekonomický, environmentálny vplyv, vplyv 
na zamestnanosť ani podnikateľské prostredie.
 
Materiál sa predkladá na rokovanie vlády SR bez rozporov.